S-5794/2019

Dómur

Mál þetta, sem dómtekið var 2. desember 2019 og endurupptekið og dómtekið að nýju 6. desember 2019, var höfðað með ákæru lögreglustjórans á höfuðborgarsvæðinu, dags. 22. október 2019, á hendur:

„B-kk-þgf M-kk-þgf B-kk-þgf, kt. [...], [...], Reykjavík, fyrir eftirtalin hegningar, vopna og fíkniefnalagabrot:

1. Eignaspjöll með því að hafa, [...]. janúar 2018, brotið upp hurð að íbúð nr. [...] að [...] í Reykjavík, með þeim afleiðingum að skemmdir urðu á hurðinni og læsingu hennar.

Mál nr. [...]

Telst brot þetta varða við 1. mgr. 257. gr. almennra hegningarlaga nr. 19/1940.

2. Þjófnað með því að hafa, [...]. apríl 2018, stolið, úr verslun [...] í Reykjavík, Logitech hátalara að söluverðmæti 3.990 kr., Mr watts ferðahleðslu að söluverðmæti 6.990 kr., tveimur Sony ferðahátölurum að samtals söluverðmæti 15.980 kr. og Sandisk minniskorti að söluverðmæti 6.995 kr., allt að samtals söluverðmæti 33.955 kr.

Mál nr. [...]

Telst brot þetta varða við 1. mgr. 244. gr. almennra hegningarlaga nr. 19/1940.

3. Peningaþvætti með því að hafa, um nokkurt skeið og fram til [...]. apríl 2018, tekið við og haft í vörslum sínum HP Probook fartölvu, að óþekktu verðmæti, sem ákærði var með í vörslum sínum er lögregla hafði afskipti af honum á þeim tíma sem greinir í ákærulið nr. 2, og lagt var hald á, og ákærða hlaut að vera ljóst að hafi verið aflað með refsiverðum hætti.

Mál nr. [...]

Telst brot þetta varða við 1. mgr. 264. gr. almennra hegningarlaga nr. 19/1940, en til vara við 4. mgr. 264. gr. sömu laga.

4. Þjófnað með því að hafa, [...]. júlí 2018, stolið, úr starfsmannaaðstöðu í verslun [...] að [...] í Reykjavík, Iphone farsíma, Adidas jakka, inniskóm, tveimur jökkum merktum verslun [...] og einum svörtum jakka, allt að óþekktu verðmæti.

Mál nr. [...]

Telst brot þetta varða við 1. mgr. 244. gr. almennra hegningarlaga nr. 19/1940.

5. Líkamsárás með því að hafa, [...]. október 2018, á hótelherbergi nr. [...] á [...] í Reykjavík, veist með ofbeldi að A, kt. [...], gripið í báða handleggi hennar, ýtt henni á rúmið og er hún reyndi að flýja í átt að herbergisdyrunum gripið í hana, ýtt henni niður á gólfið, sest klofvega á hana, haldið henni niðri og haldið fyrir munn hennar er hún kallaði á hjálp, allt þar til B, kt. [...], kom inn í herbergið, en þá stóð ákærði upp og ýtti B upp við vegg. Af atlögu ákærða hlaut A klórför á baki, klórför á báðum upphandleggjum, roðabletti á upphandleggjum, roðabletti á hálsi og eymsli í handleggjum og hálsi.

Mál nr. [...]

Telst brot þetta varða við 1. mgr. 217. gr. almennra hegningarlaga nr. 19/1940.

6. Fíkniefnalagabrot með því að hafa, [...]. desember 2018, haft í vörslum sínum 0,40 g af maríhúana, að [...] í Reykjavík, sem fannst við líkamsleit lögreglu á ákærða og lagt var hald á.

Mál nr. [...]

Telst brot þetta varða við 2. gr., sbr. 5. og 6. gr., laga um ávana og fíkniefni nr. 65/1974 og 2. gr., sbr. 1. mgr. 14. gr., reglugerðar um ávana og fíkniefni og önnur eftirlitsskyld efni nr. 233/2001, sbr. reglugerð nr. 808/2018.

7. Þjófnað með því að hafa, [...]. maí 2019, stolið, úr verslun [...] að [...] í Reykjavík, matvörum að samtals söluverðmæti 1.002 kr.

Mál nr. [...]

Telst brot þetta varða við 1. mgr. 244. gr. almennra hegningarlaga nr. 19/1940.

8. Vopnalagabrot með því að hafa, á sama tíma og greinir í 7. tl., haft í vörslum sínum dúkahníf, sem lögregla lagði hald á.

Mál nr. [...] (sama málsnúmer og í 7. tl.)

Telst brot þetta varða við 1. mgr. 30. gr., sbr. 36. gr., vopnalaga nr. 16/1998.

9. Fíkniefnalagabrot með því að hafa, [...]. ágúst 2019, haft í vörslum sínum 10,90 g af amfetamíni, sem fannst við líkamsleit lögreglu á ákærða á [...] í Reykjavík, við [...], og lagt var hald á.

Mál nr. [...]

Telst brot þetta varða við 2. gr., sbr. 5. og 6. gr., laga um ávana og fíkniefni nr. 65/1974 og 2. gr., sbr. 1. mgr. 14. gr., reglugerðar um ávana og fíkniefni og önnur eftirlitsskyld efni nr. 233/2001, sbr. reglugerð nr. 808/2018.

Þess er krafist að ákærði verði dæmdur til refsingar og til greiðslu alls sakarkostnaðar. Þess er ennfremur krafist að ákærði verði dæmdur til að sæta upptöku á 0,40 g af maríhúana og 10,90 g af amfetamíni, samkvæmt heimild í 6. mgr. 5. gr. laga nr. 65/1974, sbr. 2. mgr. 14. gr. reglugerðar nr. 233/2001, til að sæta upptöku á HP Probook fartölvu sem greinir í 3. tl., munur nr. 462667, samkvæmt heimild í 1. mgr. 69. gr. almennra hegningarlaga nr. 19/1940 og á dúkahníf sem greinir í 8. tl., samkvæmt heimild í 1. tl. 1. mgr. 69. gr. a. almennra hegningarlaga nr. 19/1940.

Einkaréttarkrafa:

Fyrir hönd A, kt. [...], gerir K-kk-nf B. T-kk-nf, lögmaður, þá kröfu að ákærða verði gert að greiða henni 1.800.000 kr. með vöxtum samkvæmt 8. gr. laga nr. 38/2001 frá árásardegi þann [...]. okt. 2018 og þar til mánuður er liðinn frá því að bótakrafan var birt ákærða, en með dráttarvöxtum samkvæmt 1. mgr. 6. gr. laga nr. 38/2001 frá þeim degi til greiðsludags. Þá er krafist þóknunar úr ríkissjóði vegna starfa skipaðs réttargæslumanns, samkvæmt málskostnaðarreikningi sem lagður verður fram við aðalmeðferð málsins ef til hennar kemur eða að mati dómsins. Verði ekki fallist á skipun réttargæslumanns er þess til vara krafist að ákærða verði gert að greiða brotaþola málskostnað, auk virðisaukaskatts, að mati dómsins vegna lögmannskostnaðar við að hafa bótakröfuna uppi.“

Í þinghaldi 2. desember 2019 var lögð fram ný ákæra á hendur ákærða, dags. 18. nóvember 2019, í máli S[...] og var það mál sameinað þessu máli í sama þinghaldi „fyrir brot gegn valdstjórninni, með því að hafa [...]. janúar 2018 í lögreglubifreið á [...] í Reykjavík slegið lögreglumann nr. [...] hnefahöggi í andlit með þeim afleiðingum að lögreglumaðurinn, sem var við skyldustörf, hlaut roða og eymsli á vinstra kinnbeini og gagnauga vinstra megin.

Telst þetta varða við 1. mgr. 106. gr. almennra hegningarlaga nr. 19/1940.

Þess er krafist að ákærði verði dæmdur til refsingar og greiðslu alls sakarkostnaðar.“

Verjandi ákærða krefst vægustu refsingar er lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga um meðferð sakamála og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði á að baki nokkurn sakarferil sem nær aftur til ársins 1991. Þann 11. janúar 2016 var hann með dómi Héraðsdóms Reykjavíkur dæmdur í tveggja mánaða fangelsi fyrir þjófnað og brot á lögum um ávana og fíkniefni. Fullnustu refsingarinnar var frestað skilorðsbundið í tvö ár. Þá gekkst ákærði undir sátt 2. ágúst 2018 fyrir brot á lögum um ávana og fíkniefni. Þau brot sem ákærði hefur verið sakfelldur fyrir samkvæmt 14 ákærulið eru framin áður en hann gekkst undir framangreinda sátt og verður honum því dæmdur hegningarauki, sbr. 78. gr. almennra hegningarlaga. Brot ákærða samkvæmt ákæruliðum 59 eru hins vegar framin á skilorðstíma dóms Héraðsdóms Reykjavíkur frá 11. janúar 2016. Ber því með vísan til 60. gr. almennra hegningarlaga að taka bæði málin til meðferðar og dæma refsingu í einu lagi.

Við ákvörðun refsingar er litið til skýlausrar játningar ákærða. Greindi hann frá því fyrir dómi að hann hefði átt við andleg veikindi að stríða um árabil. Þá sé hann heimilislaus og glími við alvarlegan og langvinnan fíkniefnavanda. Augljóst er að brot hans tengjast þeim vanda. Fyrir liggur læknisvottorð frá [...]. desember 2019 þar sem þetta er staðfest að einhverju leyti. Samkvæmt 17. gr. almennra hegningarlaga leysir slíkt ástand ákærða þó ekki undan sök. Þó er tekið tillit til bágra aðstæðna ákærða við ákvörðun refsingar að nokkru.

Ákærða til málsbóta er litið til þess að þýfi samkvæmt ákæruliðum 2, 4 og 7 í ákæru frá 22. október 2019 komst til skila að hluta til en að auki var um smáræði að ræða. Auðgunarbrot ákærða eru ítrekuð. Til refsiþyngingar horfir að brot hans samkvæmt ákærulið 5 var fólskulegt og beindist gegn mikilvægum verndarhagsmunum. Það sama gildir um brot ákærða gegn valdstjórninni samkvæmt ákæru dagsettri 18. nóvember 2018. Samkvæmt framangreindu er höfð hliðsjón af 1., 3., 5., 6. og 8. tl. 1. mgr. 70. gr. og 77. gr. almennra hegningarlaga svo og 255. gr. almennra hegningarlaga.

Að öllu framangreindu virtu þykir hæfileg refsing ákærða ákveðin fangelsi í átta mánuði. Ekki þykir unnt að skilorðsbinda refsinguna. Í því sambandi er litið til eðlis og fjölda þeirra brota sem ákærði er nú sakfelldur fyrir svo og sakaferils hans en fullnustu refsingar ákærða hefur fram til þessa ítrekað verið frestað. Með vísan til ákvæða í ákæru eru gerð upptæk fíkniefni, fartölva og dúkahnífur eins og nánar greinir í dómsorði.

Ákærði er bótaskyldur vegna háttsemi sinnar. Brotaþoli á rétt á miskabótum úr hendi hans á grundvelli 1. mgr. 26. gr. skaðabótalaga nr. 50/1993. Við ákvörðun bóta er litið til afleiðinga verknaðarins fyrir brotaþola sem staðfestar eru með vottorði sálfræðings. Þykja miskabætur hæfilega ákveðnar 400.000 krónur auk vaxta eins og nánar greinir í dómsorði. Upphafsdagur dráttarvaxta er mánuði eftir að bótakrafan var birt en samkvæmt sem var við birtingu fyrirkalls. Engan kostnað leiddi af málinu fyrir dómi.

Með vísan til 1. mgr. 235. gr. skal ákærði greiða sakarkostnað málsins þar með talinn útlagðan sakarkostnað samkvæmt framlögðu yfirliti, 124.957 krónur. Ákærði greiði einnig þóknun skipaðs verjanda síns, J-kk-ef E-kk-ef lögmanns eins og nánar greinir í dómsorði og er þar litið til vinnu lögmannsins á rannsóknarstigi. Við ákvörðun þóknunar er tekið tillit til virðisaukaskatts.

S-kvk-nf H-kvk-nf héraðsdómari kveður upp dóm þennan.

Dómsorð :

Ákærði, B-kk-nf M-kk-nf B-kk-nf sæti fangelsi í átta mánuði.

Ákærði sæti upptöku á 0,40 g af maríjúana og 10,90 g af amfetamíni, HP Probook fartölvu og dúkahníf.

Ákærði greiði A 400.000 krónur með vöxtum samkvæmt 8. gr. laga nr. 38/2001 frá [...]. okt. 2018 til 21. desember 2019 en frá þeim degi með dráttarvöxtum samkvæmt 1. mgr. 6. gr. laga nr. 38/2001 til greiðsludags.

Ákærði greiði málsvarnarlaun skipaðs verjanda síns J-kk-ef E-kk-ef lögmanns, 379.440 krónur og 124.957 krónur í annan sakarkostnað.

S-kvk-nf H-kvk-nf (sign.)

------------------

Rétt endurrit staðfestir:

Héraðsdómi Reykjavíkur 6. desember 2019

Ákærði greiði A 400.000 krónur með vöxtum samkvæmt 8. gr. laga nr. 38/2001 frá [...]. okt. 2018 til 21. desember 2019 en frá þeim degi með dráttarvöxtum samkvæmt 1. mgr. 6. gr. laga nr. 38/2001 til greiðsludags.

Ákærði greiði málsvarnarlaun skipaðs verjanda síns J-kk-ef E-kk-ef lögmanns, 379.440 krónur og 124.957 krónur í annan sakarkostnað.

S-kvk-nf H-kvk-nf (sign.)

------------------

Rétt endurrit staðfestir:

Héraðsdómi Reykjavíkur 6. desember 2019